open-index/open-wikipedia-markdown huggingface dataset:
अलेक्झांडर हॅमिल्टन

[250 px|इवलेसे|[न्यू यॉर्क शहराच्या सेंट्रल पार्कमधील हॅमिल्टनचा पुतळा]]
**अलेक्झांडर हॅमिल्टन** (इंग्लिश: *Alexander Hamilton*; ११ जानेवारी १७५५ किंवा १७५७ - १२ जुलै १८०४) हा अमेरिका देशाच्या सर्वात महत्त्वाच्या राष्ट्रपित्यांपैकी एक मानला जातो. अमेरिकेचे संविधान लिहिण्यामध्ये व अमेरिकेची अर्थसंस्था निर्माण करण्यामध्ये त्याचे प्रमुख योगदान होते.

अमेरिकेच्या स्वातंत्र्यलढ्यामध्ये सहभागी होणारा हॅमिल्टन देशाचा पहिला राष्ट्राध्यक्ष जॉर्ज वॉशिंग्टनच्या मंत्रीमंडळामध्ये पहिला अर्थसचिव बनला. त्याने अमेरिकेची आर्थिक धोरणे ठरवली.

११ जुलै १८०४ रोजी तत्कालीन उपराष्ट्राध्यक्ष अ‍ॅरन बर ह्याच्यासोबत झालेल्या द्वंद्वयुद्धामध्ये हॅमिल्टनचा मृत्यू झाला.

## बाह्य दुवे 
* 

वर्ग:इ.स.च्या १७५० च्या दशकातील जन्म
वर्ग:इ.स. १८०४ मधील मृत्यू
वर्ग:अमेरिकन राजकारणी
क्वालालंपूर आंतरराष्ट्रीय विमानतळ

**क्वालालंपूर आंतरराष्ट्रीय विमानतळ** (मलाय: Lapangan Terbang Antarabangsa Kuala Lumpur)  हा मलेशिया देशामधील सर्वात मोठा व आग्नेय आशियामधील एक प्रमुख आंतरराष्ट्रीय विमानतळ आहे. हा विमानतळ क्वालालंपूर शहरापासून ४५ किमी अंतरावर सलांगोर राज्यामधील सेपांग ह्या शहरामध्ये आहे. २०१३मध्ये ४.७५ कोटींहून अधिक प्रवाशांची वाहतूक करणाऱ्या क्वालालंपूर विमानतळ आशियातील चौथ्या क्रमांकाचा वर्दळीचा विमानतळ आहे.

## विमानकंपन्या आणि गंतव्यस्थाने
चे एरबस ए३८० प्रकारचे विमान]]
चे ए३८० उतर असताना]]
चे बोईंग ७४७-४०० निघालेले असताना]]
चे आरबस ए३४०-६०० येथे उतरायचा तयारीत]]
चे एरबस ए३४०-६००]]
चे बोईंग ७३७-८०० निघालेले आहे. त्यासमोर चायना सदर्न एरलाइन्सचे एरबस ए३१९ दिसते आहे]]
चे एरबस ए३१०-२०० निघायच्या तयारीत]]

### प्रवासी वाहतूक
 एर मॉरिशसचे विमान पुढे सिंगापूरपर्यंत जाते परंतु त्यास क्वालांलंपुरला सिंगापूरचे प्रवासी चढविण्याची परवानगी नाही.

 मलेशिया एरलाइन्सची छोटी विमाने मुख्य तळाच्या जी/एच गेटवरून निघतात. ही गेटे ए/बी गेटच्या वर आहेत. या मार्गांवर मोठी विमाने सोडली असताना ती वेगळ्या गेटांवरून निघतात.

### सामानवाहतूक
## दालन
## संदर्भ
## बाह्य दुवे
* अधिकृत संकेतस्थळ

वर्ग:मलेशियामधील विमानतळ
विमानतळ
वर्ग:आंतरराष्ट्रीय विमानतळ
बुलावायो

**बुलावायो** हे झिम्बाब्वे देशामधील हरारे खालोखाल दुसऱ्या क्रमांकाचे मोठे शहर आहे. हरारेच्या ४३९ किमी नैऋत्येस स्थित असलेले बुलावायो झिम्बाब्वेचे आर्थिक व औद्योगिक केंद्र आहे.

क्रिकेट हा बुलावायोमधील सर्वात लोकप्रिय खेळ असून झिम्बाब्वे क्रिकेट संघामधील अनेक विद्यमान व माजी खेळाडू बुलावायोचे रहिवासी आहेत. हीथ स्ट्रीक हा झिम्बाब्वेचा विद्यमान प्रशिक्षक व माजी कर्णधार येथेच जन्मला.

## बाह्य दुवे
*अधिकृत संकेतस्थळ 

वर्ग:झिम्बाब्वेमधील शहरे
वर्ग:बुलावायो
सेसिल ऱ्होड्स

**सेसिल जॉन ऱ्होड्स** (इंग्लिश: Cecil John Rhodes; ५ जुलै १८५३ - २६ मार्च १९०२) हा एक ब्रिटिश उद्योगपती व दक्षिण आफ्रिकेमधील एक राजकारणी होता. साम्राज्यवाद व वसाहतवादावर गाढ विश्वास असलेला ऱ्होड्स दक्षिण आफ्रिका प्रदेशामधील ब्रिटिश साम्राज्याच्या सर्वात प्रभावी व्यक्तींपैकी एक होता. ऱ्होडेशिया (आजचा झिम्बाब्वे) ह्या प्रदेशाला ऱ्होड्सचेच नाव दिले गेले आहे.

इंग्लंडच्या हर्टफर्डशायरमध्ये जन्मलेला ऱ्होड्स लहानपणी दम्यामुळे सतत आजारी असे. त्याच्या पालकांनी त्याला हवापालटासाठी दक्षिण आफ्रिकेत पाठवायचे ठरवले. ऱ्होड्स १ सप्टेंबर १८७० रोजी डर्बनला पोचला. एका वर्षानंतर ऱ्होड्सने त्याच्या भावासोबत किंबर्ले येथील हिऱ्यांच्या खाणींजवळ स्थानांतर केले. पुढील १७ वर्षांमध्ये ऱ्होड्सने हिरे विक्रीचा प्रचंड मोठा उद्योग उभारला. त्याने स्थापन केलेल्या *डी बीर्स* ह्या कंपनीचे एकेकाळी जगातील ९० टक्के हिऱ्यांवर नियंत्रण होते. १८७३ साली ऱ्होड्सने शिक्षण पूर्ण करण्यासाठी ऑक्सफर्ड विद्यापीठामध्ये प्रवेश घेतला.

१८८० साली ऱ्होड्स राजकारणामध्ये शिरला व केप संसदेचा सदस्य बनला. १८९० ते १८९६ दरम्यान तो केप वसाहतीच्या पंतप्रधानपदावर होता. त्याच्या कारकिर्दीमध्ये ऱ्होड्सने ब्रिटिश साम्राज्याचा आफ्रिकेमधील भूभाग वाढवण्यात पुढाकार घेतला. खराब प्रकृतीमुळे ऱ्होड्स केवळ वयाच्या ४८व्या वर्षी मरण पावला. त्याचे थडगे झिम्बाब्वेच्या बुलावायो शहराजवळील मातोबो उद्यान येथे आहे.

## बाह्य दुवे
*व्यक्तिचित्र

वर्ग:ब्रिटिश राजकारणी
वर्ग:दक्षिण आफ्रिकन व्यक्ती
वर्ग:ब्रिटिश साम्राज्य
वर्ग:पुरुष चरित्रलेख
प्रकाश इनामदार (निःसंदिग्धीकरण)

* प्रकाश विठ्ठल इनामदार (ऑक्टोबर २८, इ.स. १९५० - डिसेंबर २३, इ.स. २००७) - मराठी अभिनेता
* प्राध्यापक प्रकाश इनामदार -  *द येस फॅक्टर* पुस्तकाचे अनुवादक 

वर्ग:निःसंदिग्धीकरण पाने
हास्टिंग्ज बंडा

**हास्टिंग्ज कामुझू बंडा** (मार्च/एप्रिल १८९८ - २५ नोव्हेंबर १९९७) हा अफ्रिकेतील मलावी देशाचा पहिला राष्ट्राध्यक्ष होता. अमेरिका व स्कॉटलंड मध्ये शिक्षण घेतलेला व पेशाने वैद्यकीय डॉक्टर असलेला बंडा १९४१ ते १९४५ दरम्यान इंग्लंडमध्ये वैद्यकीय सेवा करीत होता. १९५८ साली तो न्यासालँडला परतला व त्याने स्वातंत्र्यलढ्यामध्ये भाग घेतला. ६ जुलै १९६४ रोजी मलावीला स्वातंत्र्य मिळाल्यानंतर बंडा देशाचा पहिला पंतप्रधान बनला. परंतु केवळ २ वर्षांमध्ये संपूर्ण सत्ता एकवटून बंडाने स्वतःला मलावीचा राष्ट्राध्यक्ष घोषित केले व एकपक्षीय पद्धतीखाली पुढील २८ वर्षे तो मलावीचा राष्ट्रप्रमुख व हुकुमशहा रहिला.

शीत युद्धादरम्यान त्याने पश्चिमात्य देशांना पाठिंबा दिला. त्याच्या कार्यकाळात मलावीमधील पायाभूत सुविधा व शैक्षणिक संस्था सुधारल्या. परंतु त्याची राजवट आफ्रिकेमधील सर्वात जुलुमी मानली जाते. त्याने आपल्या सर्व राजकीय विरोधकांची हत्या केली. त्याच्या काळात अंदाजे १८,००० लोक मृत्यूमुखी पडले असावे असा अंदाज व्यक्त केला गेला आहे. त्याच्या नेतृत्वाखाली वर्णद्वेषी द्क्षिण आफ्रिकेसोबत संपूर्ण संबंध ठेवणारा मलावी हा आफ्रिकेतील एकमेव देश होता.

## बाह्य दुवे
*व्यक्तिचित्र 

वर्ग:मलावीचे राष्ट्राध्यक्ष
वर्ग:इ.स. १८९८ मधील जन्म
वर्ग:पुरुष चरित्रलेख
मातृका

**मातृका** किंवा **सप्तमातृका** (**इंग्रजी**: Matrikas,  **संस्कृत** : मातृका, **IAST**: mātṝkā.) हा हिंदू धर्मातील सात देवींचा एक समूह आहे. यात आदिशक्तीचे भिन्नभिन्न रुपे आहेत.  प्रमुख पुरुष देवतांच्या  शक्ती आहेत. ब्रह्मापासून ब्रह्माणी, विष्णूपासून वैष्णवी, शिवापासून माहेश्वरी, कार्तिकेय पासून कौमारी, इंद्रापासून इंद्राणी/ऐन्द्री वराह अवतारापासून वाराही तर देवीपासून चामुंडा, गणेशापासून विनायकी.अशी शक्ती उत्पन्न झाली. आणि काही ठिकाणी चौसष्ट योगिनीपैकी नारसिंही (प्रत्यंगिरा देवी), देवीचाही अन्य मातृकामध्ये उल्लेख आढळतो. अशा वेळी त्यांना अष्टमातृका असे म्हणतात.

शाक्त पंथामध्ये व तांत्रिक संघांमध्ये, सामान्यत: सप्तमातृका पूजल्या जातात. तरीही काहिठिकाणी आठ मातृकांचा (अष्टमातृका) समुह देखील सापडतो. दक्षिण भारतात सप्तमातृकाची उपासना प्रचलित आहे, तर अष्टमातृका नेपाळमध्ये पूजल्या जातात. काही विद्वानांच्या मते ह्या शैव देवी आहेत.

## पुराणे 
मार्कंडेय पुराण (देवीमाहात्म्य किंवा दुर्गा सप्तशती), अग्नि पुराण, मत्स्य पुराण, वामन पुराण, वराह पुराण, कूर्म पुराण, सुप्रभेदागम  व इतर आगम,वराहमिहिरलिखित  “बृहत्संहिता”

वराहपुराणानुसार मातृकांची संख्या आठ आहे. 

## पूजा 
हिंदू धर्मामध्ये मंगलकार्याच्या वेळी गणपतीपूजन सहित मातृका पूजन केले जाते. मातृकापूजन हा विधी नांदीश्राद्धाचा एक भाग मानला जातो म्हणून नांदीश्राद्धाच्या वेळेस मातृकापूजन केले जाते. मातृकांमध्ये एकूण २७ देवी आहेत (काही ठिकाणी ७ किंवा सोळा मानल्या जातात). त्या पुढील प्रमाणे -
पहिल्या सोळा
१. गौरी
२. पद्मा
३. शची
४. मेधा
५. सावित्री
६. विजया
७. जया
८. देवसेना
९. स्वधा
१०. स्वाहा
११. माता
१२. लोकमाता
१३. धृती
१४. पुष्टी
१५. तुष्टी
१६. कुलदेवता
पुढील ७ मातृका
१७. ब्राह्मी
१८. माहेश्वरी
१९. कौमारी
२०. वैष्णवी
२१. वाराही
२२. इंद्राणी
२३. चामुण्डा
आणि उर्वरित ४
२४. गणपती
२५. दुर्गा
२६. क्षेत्रपाल
२७. वास्तोष्पति
## शिल्प
वेरुळच्या लेण्यामधून या सप्तमातृकांची शिल्पे आपल्याला पाहायला मिळतात. नांदेड तालुक्यातील मुखेड गावात महादेव मंदिर आहे. या मंदिरावर  अत्यंत दुर्मीळ अशा नृत्य करणाऱ्या सप्तमातृका कोरलेल्या आढळतात. प्रत्येक मातृकेच्या पायाशी एक कमळाचे फूल असून त्यामध्ये त्यांचे वाहन शिल्पित केलेले आढळते.
## मंदिरे 
सप्तमातृका मंदिर,पुरी ओडिशा.
## संदर्भ यादी 
## हे सुद्धा पहा 
*रुद्राणी

वर्ग:हिंदू दैवते
वर्ग:हिंदू तांत्रिक देवता
वर्ग:शाक्त पंथ
वर्ग:सप्तमातृका
वर्ग:हिंदू देवी
लिओपोल्ड सेदार सेंघोर

**लियोपोल्ड सेदार सेंघोर** (; ९ ऑक्टोबर १९०६ - २० डिसेंबर २००१) हा पश्चिम अफ्रिकेतील सेनेगाल देशाचा पहिला राष्ट्राध्यक्ष होता. 

## बाह्य दुवे
*व्यक्तिचित्र  विदागारातील आवृत्ती

वर्ग:सेनेगालचे राष्ट्राध्यक्ष
वर्ग:पुरुष चरित्रलेख
शाका झुलू

[250 px|इवलेसे|[लंडनच्या कॅम्डेन मार्केटमधील शाकाचा एक मोठा पुतळा]]
**शाका झुलू** (१७८७ - १८२८) हा दक्षिण आफ्रिका परिसरातील झुलू लोकांचा पुढारी व १८१६ ते १८२८ दरम्यान झुलू राजतंत्राचा राजा होता. त्याला आजवरचा सर्वात प्रभावशाली झुलू राजा मानले जाते. शाकाच्या नेतृत्वाखालील झुलू राजतंत्राने मोठ्या भूभागावर सत्ता चालवली. हा भूभाग सध्या दक्षिण आफ्रिकेच्या क्वाझुलू-नाताल प्रांताचा भाग आहे.

शाकाला झुलू समाजामध्ये अनेक सुधारणा घडवून आणण्याचे श्रेय दिले जाते. तसेच त्याने अनेक नव्या युद्धपद्धतींचा अंगिकार केला ज्यामुळे झुलू लष्कर सामर्थ्यवान बनले. आजही दक्षिण आफ्रिकेमधील संस्कृतीवर शाकाचा पगडा जाणवतो. डर्बनच्या किंग शाका आंतरराष्ट्रीय विमानतळाला त्याचेच नाव देण्यात आले आहे.

वर्ग:दक्षिण आफ्रिकन व्यक्ती
वर्ग:इ.स. १७८७ मधील जन्म
वर्ग:इ.स. १८२८ मधील मृत्यू
बेल्शेन

**बेल्शेन** (उंची १४१४ मी) हे जर्मनीlतील श्वार्त्सवाल्ड पर्वतरांगेतले चौथ्या क्रमांकाचे शिखर आहे. ते बाडेन-व्युर्टेंबर्ग राज्याच्या म्युन्स्टरटाल, श्योनेनबर्ग, व क्लाइनेस वीझनटाल या जिल्ह्यांत मोडते. बेल्शेन परिसर दक्षिण श्वार्त्सवाल्ड अभयारण्याचा भाग आहे. बेल्शेनच्या पायथ्याशी राहण्याची सोय असून तिथून शिखरावर जायला केबल कार आहे. त्याच्या उंचीमुळे बेल्शेनवरून फार दूरचे दिसते. ऱ्हाईनचे खोरे, आल्प्स पर्वतरांगा, व श्वार्त्सवाल्डचे बेल्शेनवरून होणारे दर्शन नयनरम्य आहे. ते बघण्यास दररोज पर्यटकांची गर्दी असते.

वर्ग:जर्मनीमधील पर्वत
दक्षिण आफ्रिकेचे प्रांत

**दक्षिण आफ्रिका** देश एकूण ९ प्रांतांमध्ये विभागला गेला आहे.

{{Image label begin|image=Map of South Africa with provincial borders.svg|link=|width={}|float={}}}
{{Image label small|x=0.51|y=0.31|scale={}|text=नॉर्थ वेस्ट}}
{{Image label small|x=0.25|y=0.52|scale={}|text=नॉर्दर्न केप}}
{{Image label small|x=0.66|y=0.30|scale={}|text=ग्वाटेंग}}
{{Image label small|x=0.74|y=0.14|scale={}|text=लिम्पोपो}}
{{Image label small|x=0.77|y=0.26|scale={}|text=उम्पुमालांगा}}
{{Image label small|x=0.57|y=0.44|scale={}|text=फ्री स्टेट}}
{{Image label small|x=0.77|y=0.46|scale={}|text=क्वाझुलू-नाताल}}
{{Image label small|x=0.53|y=0.68|scale={}|text=ईस्टर्न केप}}
{{Image label small|x=0.20|y=0.77|scale={}|text=वेस्टर्न केप}}

## यादी
## संदर्भ

वर्ग:प्रांत
गोविंदराम निर्मलकर

गोविंदराम निर्मलकर (जन्म : १० ऑक्टोबर १९३५, मोहरा-छत्तीसगड,  - रायपूर, २७ जुलै २०१४) हे एक मूळ मराठीभाषक नाट्य‌‌ अभिनेते आणि नृत्य-गायन-वादनप्रवीण लोककलाकार होते. त्यांचा जन्म राजनांदगाव जवळ असलेल्या मोहरा या गावात झाला होता.  छत्तीसगडच्या 'नाचा' नावाच्या लोकनाट्याचा अभ्यास करून त्या कलाप्रकाराच्या सादरीकरणामध्ये त्यांनी प्रावीण्य मिळविले होते.

इ‌. १९७१मध्ये गोविंदराम हे नाट्य दिग्दर्शक हबीब तनवीर यांच्या 'नया थिएटर या संस्थेत दाखल झाले. पुढे २००५ सालापर्यंत ते संस्थेचे प्रमुख अभिनेते म्हणून ओळखले जात.  'चरणदास चोर' हे त्यांचे गाजलेले हिंदी नाटक.  त्या नाटकात निर्मलकरांची चोराची प्रमुख भूमिका असे.  नाटकाचे ५००हून अधिक प्रयोग झाले. गोविंदरामांच्या जोरकस अभिनयामुळे या नाटकाला इंग्लंडमधील एडिंबरोला भरलेल्या आंतरराष्ट्रीय नाट्य समारोहात ५५ देशांच्या नाटकांतून उत्कृष्ट नाटकाचा पुरस्कार मिळाला होता.  नाटकाच्या शेवटी जेव्हा सत्यासाठी चोर जीव देतो तेव्हा प्रेक्षकांनाही रडू येत असे.

गोविंदराम निर्मलकर विनोदी भूमिका तर उत्तम करीत होतेच, पण त्यांशिवाय गंभीर दृश्येही ते तितक्याच समर्थपणे सादर करत. बोलका गतिमान चेहरा, पाणीदार डोळे आणि जोशपूर्ण आवाजामुळे निर्मलकरांना रंगभूमीवरचे  आणि 'नाचा'चे एकमेवाद्वितीय कलावंत समजले जाई. आयुष्याच्या शेवटची ८ वर्षांत गोविंदराम पक्षाघाताच्या आजाराने पीडलेले होते, तरीही त्यांच्या अभिनयकौशल्यात थोडीही कमरतरता आली नव्हती. त्यांना सरकारकडून महिना १५०० रुपये निवृत्तिवेतन मिळत असे.

## गोविंदराव निर्मलकरांची भूमिका असलेली अन्य नाटके
* आगरा बाजार
* कामदेव का अपना वसंत ऋतु का सपना
* गाव के नाम ससुरार मोर नाव दमाद
* जिन लाहौर नई वेख्‍या वो जन्‍म्या ई नई
* देख रहे हैं नैन
* पोंगा पंडित
* बहादुर कलारिन 
* मिट्टी की गाड़ी
* लाला शोहरत बेग 
* वेणीसंघारम
* शाजापुर की शांतिबाई
* सोन सरार

## गोविंदराम निर्मलकरांना मिळालेले पुरस्कार
* मध्य प्रदेश सरकारचा तुलसी सन्मान
* छत्तीसगड सरकारचा दाऊ मंदरा पुरस्कार
* भारत सरकारचा संगीत नाटक ऍकॅडमी पुरस्कार
* पद्मश्री पुरस्कार

वर्ग:हिंदी नाट्य अभिनेते
वर्ग:इ.स. १९३५ मधील जन्म
वर्ग:इ.स. २०१४ मधील मृत्यू
तांडेल

**तांडेल** हे मांगेला कोळी समाजातील एक आडनाव आहे. 

## अर्थ
* गलबतावरील मुख्य नाखवा. याच्या हाती सुकाणू असते. 
* आरमारावरील खलाशांचा अधिकारी . 
* वंजारी, लमाण इत्यादिकांच्या तांड्यातील मुख्य मनुष्य किंवा पुढारी.

वर्ग:आडनावे
द न्यू यॉर्कर

इवलेसे
**द न्यू यॉर्कर** अमेरिकेतल्या न्यू यॉर्क शहरातून प्रसिद्ध होणारे एक सुप्रतिष्ठित इंग्लिश साप्ताहिक आहे. १९२९ सालापासून प्रसिद्ध होत असणाऱ्याया नियतकालिकात चालू घडामोडींवर लेख तसेच ललित लेख, कथा, कविता, व्यंगचित्रे, निबंध, पुस्तक परिक्षणे, व नृत्य, नाटक, चित्रपटांची परिक्षणे असतात. छापलेल्या माहितीतील व संपादनाच्या निर्दोषतेबद्दल द न्यू यॉर्कर प्रसिद्ध आहे. या साप्ताहिकाने अमेरिकेच्या इंग्रजी साहित्याला मोठे योगदान केले आहे. कित्येक प्रसिद्ध अमेरिकन लेखक द न्यू यॉर्करमध्ये प्रथम प्रसिद्धीस आले. डेव्हिड रेमनिक याचे सध्याचे संपादक आहेत. वेद मेहता व पंकज मिश्रा यांच्यासह अनेक भारतीय लेखकांनीही न्यू यॉर्करमध्ये लेख लिहिलेले आहेत.

वर्ग:न्यू यॉर्क शहर
वर्ग:इंग्लिश नियतकालिके
वर्ग:इ.स. १९२५ मधील निर्मिती
हाइनरिश हाइने

**हाइनरिश हाइने** (किंवा **हाइनरिख हाइने**; १७९७–१८५६) हा जर्मन कवी होता. जर्मनीच्या साहित्यिक इतिहासात हाइने महत्त्वाचा समजला जातो. त्याच्या कविता चालबद्ध असत. हाइनेच्या बऱ्याच कविता विडंबनात्मक आहेत.

वर्ग:इ.स. १७९७ मधील जन्म
वर्ग:इ.स. १८५६ मधील मृत्यू
वर्ग:जर्मन कवी
वर्ग:पुरुष चरित्रलेख
इनुक्टिटुट भाषा

**इनुक्टिटुट** ही कॅनडा देशाच्या उत्तर भागातील एक स्थानिक भाषा आहे. एस्किमो जमातीचे लोक ही भाषा प्रामुख्याने वापरतात. या भाषेतील पहिले आणि फक्त एकच पुस्तक मार्कुसि पत्सांग यांनी लिहिले व ते *हार्पून ऑफ द हंटर* या नावाने इंग्रजीमध्ये भाषांतरित केले. त्याचे पुढे फ्रेंच भाषेत भाषांतर झाले व २०१६ साली याचा मराठी अनुवाद *शिकाऱ्याचा भाला* या नावाने प्रसिद्ध झाला.

## हे सुद्धा पहा 
* जगातील भाषांची यादी
## संदर्भ 
वर्ग:एस्किमो-अलेउत भाषासमूह
वर्ग:उत्तर अमेरिका
वर्ग:लाल वर्ग असणारे लेख
टॅली सोल्यूशन्स

**टॅली सोल्यूशन्स प्रायव्हेट लिमिटेड** ही बंगलोरमधील एक संगणक कंपनी आहे. ही शंभराहून अधिक देशांमध्ये आपली सॉफ्टवेर उत्पादने विकते.    

## तंत्रज्ञान
टॅली सोल्यूशन्स प्रायव्हेट लिमिटेड कंपनीचे ‘टॅली’ हे एका कोअर प्रोप्रायटरी इंजिनसह विकसित करण्यात आलेले फायनॅन्शियल अकौंटिंग सॉफ्टवेर आहे. त्याची पहिली आवृत्ती १९८८ साली आली. सुरुवातीला रोजच्या व्यवहारातील आकडेमोड, हिशेब, जमा-खर्चाची नोंद एवढ्यापुरत्या मर्यादित कामासाठी हे सॉफ्टवेर बाजारात आले.मात्र त्याच्या अनेक सुधारित आवृत्त्या निघाल्यानंतर ते आता वित्तीय संस्थांच्या, ट्रस्टींच्या, अन्य सोसायटींच्या आणि बँकांच्या ताळेबंद अहवालांसाठी वापरले जाते. टॅली वापरून आर्थिक वर्षाची हिशेब जुळवणी, बॅलन्स शीट, प्रॉफिट अँड लॉस अकाऊंट अगदी सहजरीत्या बनवता येतात. या सॉफवेअरमुळे काही क्षणात एंट्रीज फीड करून कामाचा वेळ वाचतो आणि एफिशियन्सीहि वाढते, असे जाणकारांचे आणि ग्राहकांचे मत आहे, त्यामुळे हिशेबनीस, सनदी लेखापाल म्हणजे सीए आणि अकाउंटंट ह्यांची मोठी सोय झाली आहे.

टॅलीचे ८० टक्क्यांहून अधिक वापरकर्ते भारतातच आहेत..

## उत्पादने
टॅली सोल्यूशन्स कंपनीची खालील चार उत्पादने आहेत. : 
* Tally.ERP 9
* Tally.Developer 9
* Shopper 9
* Tally.Server 9

## चॅनेल नेटवर्क
टॅलीच्या उत्पादनांच्या विक्रीसाठी त्यांचे एक भागीदार नेटवर्क आहे.

## अध्य्क्ष
एस.एस. गोएंका हे टॅली सोल्यूशन्स प्रायव्हेट लिमिटेडचे संस्थापक अध्यक्ष होते. सध्याचे अध्यक्ष भरत गोएंका आहेत.

## संदर्भ
## बाह्य दुवे
* Solutions Website
* News articles on Tally Solutions in Times of India 

वर्ग: संगणक कंपन्या
वर्ग:आर्थिक सॉफ्टवेर कंपन्या
जिवंतिका

जरा आणि जिवंतिका या भारतात पूजल्या जाणाऱ्या दोन पुरातन देवता आहेत. या सप्त मातृकांपैकी आहेत, असेही मानले जाते.

काही ठिकाणी जरा-जिवंतिका या देवांचे वैद्य असणाऱ्या अश्विनी कुमारांच्या पत्नी आहेत असाही उल्लेख आहे. जरा-जिवंतिकांविषयी माहिती स्कंद पुराणात आहे.

## अर्थ‌ 
जरा-जिवंतिका देवी : जरा म्हणजे म्हातारपण, आणि जिवंतिका म्हणजे जिवंत ठेवणारी. अर्थात दीर्घायुष्य देऊन माणसाला म्हातारपणापर्यंत जिवंत राखणाऱ्या देवता!  अपत्याला भरपूर आयुष्य मिळावे म्हणून हिंदुधर्मीय यांची आराधना करतात.
जरे जीवन्तिके देवि बालयुक्ते प्रमोदिनि |
रक्षाव्रते महाशक्ति पूर्णकामे नमोस्तुते ||
अर्थ- हे वृद्ध, बालयुक्त , आनंददायिनी , बालकांचे रक्षण करणारी , महाशक्तिरूपिणी आणि जिच्या  सर्व इच्छा तृप्त झाल्या आहेत अशा जीवन्तिका देवी तुला नामाकार असो.   

श्रावणामध्ये मराठी स्त्रिया जिवंतिका पूजन करतात. त्यासाठी बाजारात मिळणारा एक जिवतीचा कागद विकत आणतात. एके काळी 'नागोबा-नरसोबा दोन पैसे' असे म्हणत हा कागद विकणारी मुले रस्त्याने फिरत असत. 
कागदावर हिरण्यकश्यपू. नरसिंह, पोराबाळांना खेळवणाऱ्या दोन ठसठशीत जिवत्या, आणि बुध-बृहस्पती असतात. हा चित्रे ज्यांनी कोणी काढली असतील, त्यांची मात्र कमाल आहे. हळद-कुंकू वाहण्याच्या जागा ठशठशीत काढलेली ही चित्रे शतकानुशतके स्त्रियांना प्रपंचात ओढत राहिली..
कापूस आणि ओल्या कुंकवाची बोटे, लाल-तांबड्या देठांचानी पांढऱ्याशुभ्र कापूसफुलांचा हार या जिवत्यांना घालायचा, पुठ्ठय़ाला चिकटवलेला हा कागद पुजायचा. लेकरेबाळे सुखी राहतात, प्रपंचात काहीही उणे राहात नाही, धान्यधुन्य भरलेले राहते. उगीच नाही, इतक्यासाठी बायका हे व्रत करत असतात.

## हे सुद्धा पहा
* स्कंद पुराण
* महाराष्ट्रातील देवता

## बाह्य दुवे
* पूजनाची रीत
* http://hindupad.com/jara-jivantika-puja-2011-jivantika-vrat-or-shravani-shukravar-puja/

वर्ग: देवता
वर्ग: हिंदू धर्म
पोल पोट

**सालोथ सार** उर्फ **पोल पोट** (ख्मेर: ប៉ុល ពត; १९ मे १९२५ - १५ एप्रिल १९९८) हा कंबोडियामधील एक कम्युनिस्ट व ख्मेर रूज ह्या संघटनेचा म्होरक्या होता. एप्रिल १९७५ ते जानेवारी १९७९ दरम्यान तो कंबोडियाचा राष्ट्रप्रमुख होता. पोल पोट हा एक क्रुर हुकूमशहा होता ज्याने कंबोडियामध्ये संपूर्ण कृषीप्रधान साम्यवाद अंगिकार करण्याचा घाट घातला होता. त्याच्या ४ वर्षांच्या कारकिर्दीत कंबोडियामधील २५ टक्के जनता मृत्यूमुखी पडली व सर्वच बाबतीत देशाची अतोनात हानी झाली.त्याने कंबोडियामध्ये त्याला विरोध करणाऱ्या विद्वानांची सामूहिक हत्याकांडे घडवून आणली.     

१९७९ साली व्हियेतनामने केलेल्या लष्करी हल्ल्यामध्ये ख्मेर रूजची कंबोडियावरील सत्ता संपुष्टात आली व पोल पोटने जंगलाकडे पलायन केले.

## बाह्य दुवे
* पोल पोट व कंबोडियामधील शिरकाण

वर्ग:कंबोडियाचे पंतप्रधान
वर्ग:पुरुष चरित्रलेख
भेरली माड

**भेरली माड**, **अर्धी सुपरी**(शास्त्रीय नाव: *Caryota urens*, *कॅरिओटा युरेन्स* ; इंग्लिश: *Jaggery palm*, *Toddy palm* ;) हा ताड कुळातील एक वॄक्ष आहे. तो जास्त पावसाच्या भागात (कोंकण, महाबळेश्वर) नैसर्गिकरीत्या आढळत असला तरी उद्यानात व सुशोभीकरणासाठी देखील लावला जातो. मोठ्या झाडापासून एका दिवसात १५ लिटर नीरा काढता येऊ शकते. नीरा आंबली की तिची माडी होते. माडी उकळून-आटवून गुळीसाखर करता येते.

इतर ताडामाडाप्रमाणे भेरली माड हा देखील सदाहरीतवृक्ष आहे.पुणे मुंबईत वृक्षप्रेमींनी बागेत व रस्त्याच्या कडेला हा वृक्ष लावलेला आहे.याच्या लोबकाळनाऱ्या फुलोऱ्याच्या माळणी याल शिजवटा हे नाव पडले आहे. हा फुलोरा फुले असतानाही व फळे असतानाही खूप सुरेख दिसतो.
ताड-कुळातील हा एकच वृक्ष असा आहे कि जो समुद्रसपाटीपासून सह्याद्रीच्या उंच भागात सर्वत्र सापडतो.या वृक्षाचे जन्मस्थानाच सह्याद्री आहे.भेरली माडाचे वृक्ष हे ३०-४० फूट उंच असते.त्याचे खोड एकेरी गोलाकार सरळसोट वाढणारे आणि बाहेरील बाजूला थोडे खडबडीत असते.याच्या संपूर्ण वाढलेल्या बुंध्याचा घेर ५-६ फूट एवढा असतो.पर्निकांचा माशांच्या शेपटीच्या तोकासारख्या असल्यामुळे याला इंग्रजी नाव'फिश टेल पाम'असे पडले आहे.याच्या फुलोर्यात नर व मादी अशी दोन्ही फुले असतात.परिपक्व झालेले फळ गोलाकार असून त्याला मांसल आवरण असते.त्याच्या आत दोन अर्धावर्तुळच्या आकाराच्या दोन बिया असतात.या बियांना अर्धी सुपारी म्हणतात.अस म्हणतात कि अर्ध सुपार्या उगलून त्याचा लेप डोक्याला लावल्यास अर्धशीशीचा त्रास कमी होते.भेरली माडाची फळे कालींदर फार आवडीने खातो.परंतु माणसाने ती खाल्ल्यास तोंडाला खाज सुटते कारण त्यामध्ये कॅंल्शियम ओक्झेलेट नावाचे रासायनिक द्रव्य मोठ्या प्रमाणात असते.या झाडाचे कॅंरिओटायुरेन्स हे नाव याच गुणधर्मावर आधारित आहे.कारण युरेन्स या शब्दाचा अर्थ 'खजरा'असा होते.साधारणतः ऑक्टोबर पासून ते में पर्यंत भेरली माडाला बहार येतो.पावसाळ्यापूर्वी याची फळे परिपक्व होतात.ही पिकलेली फळे केशरी निळसर रंगाची असतात.फुलोऱ्याच्या काळात फुलांचा आणि फळे पिकल्यावर फळांचा सदा-सदा म्हणण्यापेक्षा ढीगच या झाडाखाली पडलेला असतो.
या झाडाला फुलोरा येण्याची तऱ्हा अगली वेगळीच असते.हा वृक्ष प्रथम सरळ वाढत जातो.पण जेव्हा वयात येतो व फुलण्या फळन्या लायक होते तेव्हा त्याला सर्वात पहिला फुलोरा अगदी वरच्या टोकाच्या पानाच्या खाचेतुन निघतो.फुलोरे क्रमशः पानाच्या खाचेतून निघतात.जेव्हा अगदी खालचा फुलोरा येतो तेव्हा तेथले पान आधीच पडून गेलेले असते व त्या पादुन्गेलेल्या पानाच्या फुलोर्याची मुखरी बाहेर पडलेली दिसते.
या वृक्षाचे आयुष्य हे पन्नास वर्षापर्यंत आहे.सर्वात खालचा फुलोरा बाहेर पडतानाच या वृक्षाच्या पानाच्या खाचेतून पक्षांच्या विष्ठेतून रुजणारे वड पिंपळ इत्यादी वृक्षाचे रुजणारे अंकुर दिसू लागतात,तेव्हा या वृक्षाच्या जीवनाची सांगता झाली आहे अस समजण्यास हरकत नाही.

## संदर्भ 
वर्ग:वृक्ष
कोटला (निःसंदिग्धीकरण)

कोटला शब्द अनेक अर्थाने वापरला जातो:
* कोटला अरब अली खान, गुजरात जिल्हा, पाकिस्तान
* कोटला, पोलंड
* कोटला, बिलासपूर तालुका, बिलासपूर जिल्हा, हिमाचल प्रदेश, भारत 
* कोटला बाग, पाकिस्तानव्याप्त काश्मीर
* कोटला मुसा खान, पाकिस्तान
* कोटला मोहसीनखान, भारत
* कोटला रावत, पाकिस्तान
* कोटला रेलवे स्थानक, कुर्नूल जिल्हा, आंध्र प्रदेश, भारत
* कोटला सुलतान सिंग, अमृतसरजवळ, पंजाब, भारत - महंमद रफीचे जन्मस्थान
* कोटला (आडनाव)

* फिरोजशाह कोटला मैदान - दिल्लीतील क्रिकेटचे मैदान

वर्ग:निःसंदिग्धीकरण पाने
ऑस्ट्रियाचा पहिला फ्रान्झ योजेफ

**फ्रान्झ योजेफ पहिला** (, , , ; १८ ऑगस्ट, १८३० - २१ नोव्हेंबर, १९१६) हा ऑस्ट्रियाचा सम्राट, हंगेरीचा राजा आणि बोहेमियाचा राजा होता. हा २ डिसेंबर, १८४८ ते मृत्यूपर्यंत ६८ वर्षे सत्तेवर होता. युरोपीय राज्यकर्त्यांमध्ये फ्रांसच्या लुई चौदावा आणि लिक्टनस्टाइनच्या दुसरा योहान यांच्यानंतर हा सर्वाधिक लांबीचा सत्ताकाल होय.

## बाह्य दुवे 
* व्यक्तिचित्र

वर्ग:ऑस्ट्रियाचे सम्राट
वर्ग:हंगेरीचे राजे
वर्ग:इ.स. १८३० मधील जन्म
वर्ग:इ.स. १९१६ मधील मृत्यू
वर्ग:पुरुष चरित्रलेख
लियोनिद कुच्मा

**लेओनिद दानिलोविच कुच्मा** (;  ९ ऑगस्ट १९३८) हा युक्रेनचा भूतपूर्व राष्ट्राध्यक्ष आहे. १९९४ ते २००५ दरम्यान ह्या पदावर राहिलेला कुच्मा हा स्वतंत्र युक्रेनचा दुसरा राष्ट्राध्यक्ष होता.

कुच्माच्या काळात युक्रेनमध्ये अनेक भ्रष्टाचाराची प्रकरणे उघडकीला आली. ह्या कारणास्तव त्याची कारकीर्द वादास्पद राहिली.

## बाह्य दुवे
*व्यक्तिचित्र 

वर्ग:युक्रेनचे राष्ट्राध्यक्ष
बॅफिन बेट

**बॅफिन** (इनुक्टिटुट: ᕿᑭᖅᑖᓗᒃ, ) हे कॅनडा देशातील आकाराने सर्वात मोठे तर जगातील पाचव्या क्रमांकाचे मोठे बेट आहे. बॅफिन बेटाच्या दक्षिणेस हडसन सामुद्रधुनीच्या पलीकडे कॅनडाचा क्वेबेक हा प्रांत तर पूर्वेस बॅफिनचा उपसागर व त्याच्या पलीकडे ग्रीनलॅंड हे बेट आहेत. इंग्लिश शोधक विल्यम बॅफिन ह्याचे नाव ह्या बेटाला दिले गेले आहे.

राजकीय दृष्ट्या बॅफिन बेट कॅनडाच्या नुनाव्हुत ह्या प्रदेशाचा भाग आहे. नुनाव्हुतची राजधानी इक्वाल्युईत ह्याच बेटावर स्थित असून येथील बव्हंशी लोकवस्ती इक्वाल्युईत परिसरारामध्येच आहे.

## बाहय दुवे 
* ॲटलास ऑफ कॅनडा 

वर्ग:कॅनडाचा भूगोल
वर्ग:उत्तर अमेरिका
वर्ग:बेटे
थॉमस संकरा

**थॉमस इसिडोर नोएल संकरा** (डिसेंबर २१, इ.स. १९४९ - ऑक्टोबर १५, इ.स. १९८७) हा बर्किना फासोचा पाचवा राष्ट्राध्यक्ष होता. संकरा लश्करी अधिकारी असताना सैनिकी उठावात सत्ता बळकावली. हा मार्क्सवादी तसेच बृहदाफ्रिकी विचारसरणीचा होता. संकराला आफ्रिकेचा शे ग्वेव्हारा समजतात.

## संदर्भ आणि नोंदी 
वर्ग:बर्किना फासोचे राष्ट्राध्यक्ष
वर्ग:इ.स. १९४९ मधील जन्म
वर्ग:इ.स. १९८७ मधील मृत्यू
वर्ग:पुरुष चरित्रलेख
तुलसीदास

इवलेसे|उजवे|गोस्वामी तुलसीदास यांचे चित्र असलेले भारताचे पोस्टाचे तिकीट
गोस्वामी तुलसीदास हे भारतातील एक हिंदू संत कवी होते.

## जन्म 
तुलसीदासांचा जन्म इसवी सन १४९७ या वर्षी सध्याच्या उत्तर प्रदेश या राज्यातील चित्रकूट जिल्ह्यातील राजापूर यथे झाला.

## कार्य
तुलसीदास यांनी भारतभर भ्रमण केले. तत्कालीन हिंदु समाजावर झालेले आक्रमण पाहून ते अतिशय दुःखी झाले. त्यानी भारतातील सर्व राजांना एकत्र आणण्यासाठी प्रयत्न केले. पण हे प्रयत्न सफल झाले नाहीत. तरीही तुलसीदास यांनी या आक्रमणाचे स्वरूप समजावून सांगितले. प्रबोधन केल्याने अनेक राजांनी  सामना केला. सामान्य लोकांमध्येही त्यानी जनजागृती केली. हिंदू धर्म हा एक आहे, त्यास पंथात विभागू नका हे त्यांनी सांगितले. तुलसीदासांनी रामलीला नाट्य-प्रकारची सुरुवात केली.

## ग्रंथ रचना
काशी आणि अयोध्या येथे (संवत १६३१) श्रीरामचरितमानस आणि विनय पत्रिका या रचना केल्या. आजचा सुप्रसिद्ध पाठ हनुमान चालीसा ही तुलसीदास यांची रचना आहे. श्रीरामचरितमानस लिखाणासाठी त्यांना प्रत्यक्ष भगवान श्रीराम यांनी आज्ञा केली होती असे मानतात सन१५७४ मध्ये रामनवमीच्या दिवशी श्री रामचरितमानस हा ग्रंथ लिहिण्यास सुरुवात केली. त्यांनी संस्कृतमधील वाल्मीकी रामायणाचे अवधी भाषेत रूपांतर करून त्याचे नाव 'रामचरितमानस' असे ठेवले. हे लेखन त्यांनी दोन वर्षे सात महिने सव्वीस दिवसात पूर्ण केले होते. तसेच हा त्यांचा महत्त्वपूर्ण ग्रंथ मानला जातो तसेच त्यांच्या कार्यामुळे त्यांना महर्षी वाल्मिकीचा अवतार मानला जातो. 

* दोहावली, 
* कवित्तरामायण, 
* गीतावली, 
* रामचरित मानस, 
* रामलला नहछू, 
* पार्वतीमंगल, 
* जानकी मंगल, 
* बरवै रामायण, 
* रामाज्ञा, 
* विन पत्रिका, 
* वैराग्य संदीपनी, 
* कृष्ण गीतावली 
* रामसतसई, 
* संकट मोचन, 
* हनुमान बाहुक, 
* रामनाम मणि, 
* कोष मञ्जूषा, 
* रामशलाका, 
* हनुमान चालीसा.

## रचना नमुना
"रामायण अनुहरत सिख, जग भई भारत रीति।
तुलसी काठहि को सुनै, कलि कुचालि पर प्रीति।"
माधोस्वरूप वत्स

**माधोस्वरूप वत्स** हे एक पुरातत्त्वज्ञ होते. १ जुलै, इ.स. १९५० ते २ मार्च, इ.स. १९५३ पर्यंत ते भारतीय पुरातत्त्व सर्वेक्षण खात्याचे महानिदेशक होते. त्यांच्या जन्माविषयी तसेच बालपणाविषयी माहिती उपलब्ध नाही. हडप्पा येथील उत्खननात इ.स. १९२०-२१ आणि इ.स. १९३३-३४ मध्ये त्यांनी भाग घेतला. *एपिग्राफिया इंडिका* या नियतकालिेकातून त्यांनी कार्ले लेण्यातील ब्राह्मी लेख व इतर ताम्रपट व शिलालेखांचे वाचन प्रसिद्ध केले. भारतीय मंदिर वास्तुशैलींचा व ब्राह्मी लिपीचा त्यांनी सखोल अभ्यास केलेला होता.

## संदर्भ आणि नोंदी 
वर्ग:भारतीय पुरातत्त्वज्ञ
ऑस्ट्रियाचा आर्कड्युक फ्रान्झ फर्डिनांड

**फ्रान्झ फर्डिनांड** (; :ग्रात्स, ऑस्ट्रियन साम्राज्य - :सारायेव्हो, ऑस्ट्रिया-हंगेरी) हा ऑस्ट्रियन साम्राज्यामधील एक आर्चड्युक, हंगेरी व बोहेमियाचा युवराज तसेच ऑस्ट्रिया-हंगेरीच्या राज्यगादीचा प्रमुख वारस होता. २८ जून १९१४ रोजी त्याची बोस्नियाची राजधानी  सारायेव्हो येथे जहाल सर्बियन व्यक्तीने  हत्या केली , हे पहिल्य महायुद्धाचे प्रमुख कारण मानले जाते. फ्रान्झ फर्डिनांडच्या मृत्यूनंतर जर्मन साम्राज्याच्या चिथावणीवरून ऑस्ट्रिया-हंगेरीने सर्बियासोबत युद्धाची घोषणा केली. जुलै १९१४ मध्ये बाल्कन भागात सुरू झालेले हे युद्ध झपाट्याने पूर्ण युरोपभर पसरले.

## बाह्य दुवे
*माहिती

वर्ग:ऑस्ट्रियन व्यक्ती
वर्ग:हंगेरियन व्यक्ती
वर्ग:पहिले महायुद्ध
वर्ग:इ.स. १८६३ मधील जन्म
वर्ग:इ.स. १९१४ मधील मृत्यू
लिओनार्दो दा विंची–फ्युमिचिनो विमानतळ

**लियोनार्दो दा विन्ची-फ्युमिचिनो विमानतळ**  ()  हा इटली देशाच्या रोम शहरामधील प्रमुख विमानतळ आहे. रोम शहराच्या ३५ किमी नैऋत्येस स्थित असलेला हा विमानतळ २०११ साली युरोपमधील नवव्या क्रमांकाच्या वर्दळीचा तर जगातील ४६व्या क्रमांकाचा विमानतळ होता. २०२३ साली ४ कोटी प्रवाशांनी येथून ये-जा केली.

प्रसिद्ध मध्य युगीन गणितज्ञ, चित्रकार, शिल्पकार लिओनार्दो दा विंची ह्याचे नाव रोम विमानतळाला दिले गेले आहे. आयटीए एरवेझ ह्या प्रमुख इटालियन कंपनीचा वाहतूकतळ येथेच आहे. याशिवाय निऑस, एरोइटालिया, रायनएर, व्हुएलिंग आणि विझ्झ एर या विमानकंपन्यांची सुद्धे येथे ठाणी आहेत.

## विमानकंपन्या आणि गंतव्यस्थाने 
रोम फ्युमिचिनो विमानतळावरुन खालील विमानकंपन्या नियमित, मोसमी आणि भाड्याने विमानसेवा पुरवतात.

## बाह्य दुवे
* अधिकृत संकेतस्थळ

## संदर्भ आणि नोंदी
वर्ग:इटलीमधील विमानतळ
विमानतळ
वर्ग:इ.स. १९६१ मधील निर्मिती
लोणी टाकळी

अमरावती जिल्ह्यातील लोणी हे गाव श्री संत प्रज्ञाचक्षू गुलाबराव महाराज यांचे जन्म ठिकाण आहे. 
गावामध्ये वर्षातून तीन भागवत सप्ताह होतात .पंढऱपूर -आळंदीहून महाराज मंडळी येतात .भव्य कार्यक्रम होतो .गावामध् बारा मंदिरे आहेत. विठ्ठल रुख्मिणी मंदिर, गणपती मंदिर, गुलाबराव महाराज मंदिर, भवानी मंदिर, भीमराव बाबा मंदिर, भव्य शिव मंदिर, दत्त मंदिर आणि पाच हनुमान मंदिरे आहेत.संत सखाराम महाराज. मंदिर. गावाच्या जवळ बडनेरा बाजारपेठ आहे.

पहा लोणी गाव

वर्ग:अमरावती जिल्ह्यातील गावे
आंध्र प्रदेश उच्च न्यायालय

**आंध्र प्रदेश उच्च न्यायालय** हे भारताच्या आंध्र प्रदेश राज्याचे उच्च न्यायालय आहे. उच्च न्यायालयाचे स्थान सध्या नेलापाडू येथे आहे.

## इतिहास 
आंध्र प्रदेश उच्च न्यायालयाची स्थापना सन १९५४ मध्ये झाली जेव्हा राज्याची स्थापना पूर्वीच्या मद्रास प्रेसीडेंसीपासून झाली होती. हैदराबाद राज्याचे आंध्र राज्यामध्ये विलीनीकरण करून आंध्र प्रदेश राज्याची निर्मिती झाल्यानंतर, न्यायालय सुरुवातीला गुंटुर येथे १९५६ पर्यंत सुरू राहिले. त्यानंतर उच्च न्यायालयाचे कामकाज तत्कालीन राज्याची राजधानी हैदराबाद येथून सुरू झाले. तथापि, आंध्र प्रदेशचे विभाजन झाल्यानंतर, आंध्र प्रदेश पुनर्रचना कायदा, २०१४ नुसार, आंध्र प्रदेश राज्यासाठी नवीन उच्च न्यायालय तयार होईपर्यंत, हैदराबाद येथील न्यायिक उच्च न्यायालयाची स्थापना एक सामान्य उच्च न्यायालय म्हणून करण्यात आली. नंतर राष्ट्रपतींच्या आदेशाने आणि आंध्र प्रदेश पुनर्रचना कायदा, २०१४ अंतर्गत १ जानेवारी २०१९ रोजी आंध्र प्रदेश राज्यासाठी उच्च न्यायालयाची स्थापना करण्यात आली.

## संदर्भ 
वर्ग:भारतातील उच्च न्यायालये
वर्ग:आंध्र प्रदेश
योझेफ पियुसुद्स्की

**योझेफ पियुसुद्स्की** (पोलिश: Józef Klemens Piłsudski; ५ डिसेंबर १८६७ - १२ मे १९३५) हा पोलंड देशामधील एक प्रभावशाली राजकारणी, राष्ट्रप्रमुख व लष्करप्रमुख होता. पहिल्या महायुद्धानंतर १९१८ साली पोलंडचे १२३ वर्षांचे पारतंत्र्य संपुष्टात आणून स्वतंत्र पोलंड देश पुन्हा प्रस्थापित करण्यामध्ये त्याचा सिंहाचा वाटा होता. पियुसुद्स्कीच्या नेतृत्वाखाली पोलंडने लिथुएनियाकडून व्हिल्नियस जिंकले. पोलंड देशाच्या सीमा ठरवण्यामध्ये व देशात स्थैर्य आणण्यामध्ये त्याचे मोठे योगदान होते.

## बाह्य दुवे
*व्यक्तिचित्र 

वर्ग:पोलंडचे राष्ट्राध्यक्ष
वर्ग:पोलंडचे पंतप्रधान
मधुकर ठाकूर

कोणतीही राजकीय पार्श्वभूमी व राजकीय घराण्याचा वारसा नसताना गरीब शेतकरी कुटुंबातील आयुष्याची सुरुवात हॉटेल मध्ये वेटरची नोकरी करणारे मधुकर ठाकूर २००४ मध्ये अलिबागचे आमदार म्हणून निवडून आले आणि संपूर्ण महाराष्ट्रात प्रसिद्ध झाले . शरद पवार ठाकूर ह्यांच्या विजयावर चमत्कार झाला अशी प्रतिक्रिया दिली तर स्वर्गीय विलासराव देशमुख ह्यांनी मधुकर ठाकूर आम्हाला त्रास देणाऱ्यांसाठी जायंट किलर ठरले असे प्रश्स्त्रीपत्र दिले होते . अलिबाग विधानसभा मतदारसंघातून  २००४ मध्ये काँग्रेसचे मधुकर ठाकूर यांच्याविरोधात शेतकरी कामगार पक्षाच्या मीनाक्षी पाटील यांच्याखेरीज आणखी सहा मीनाक्षी पाटील नावाच्या उमेदवार निवडणूक लढवीत होत्या. या निवडणुकीत काँग्रेसचे मधुकर ठाकूर विजयी होऊन सातही मीनाक्षी पाटील पराभूत झाल्या. सहा अपक्ष मीनाक्षी पाटलांपैकी पाच उमेदवारांच्या नावात मीनाक्षीनंतर विष्णू अजित, न. प्र. आर. अशी अक्षरे होती. मिळालेली मते मधुकर ठाकूर- 65828, मीनाक्षी प्र.पाटील 59961

वर्ग:महाराष्ट्रातील राजकारण
वर्ग:महाराष्ट्रातील आमदार
वर्ग:पुरुष चरित्रलेख
योसिफ ब्रोझ तितो

**योसिफ ब्रोझ तितो** (सर्बो-क्रोएशियन: Јосип Броз Тито; ७ मे १८९२ - ४ मे १९८०) हा युगोस्लाव्हिया देशाचा पहिला राष्ट्राध्यक्ष होता. राष्ट्राधक्षपदावर १९५३ ते १९८० दरम्यान राहिलेला तितो १९४४ ते १९६३ दरम्यान देशाचा पंतप्रधान देखील होता.

जन्माने क्रोएशियन पेशाने लष्करी अधिकारी असलेल्या तितोच्या दुसऱ्या महायुद्धादरम्यान नेतृत्वाखाली युगोस्लाव्हियामध्ये चालवली गेलेली नाझीविरोधी चळवळ युरोपामधील सर्वोत्तम मानली जाते. युद्ध संपल्यानंतर युगोस्लाव्हियाला  राजतंत्रापासून साम्यवादी प्रजासत्ताकाकडे नेण्यात तितोचा मोठा वाटा होता. शीत युद्धकाळामध्ये तितोने तटस्थ राहणे पसंद केले व भारताचे जवाहरलाल नेहरू, इजिप्तचे गमाल आब्देल नासेर तसेच इंडोनेशियाचे सुकर्णो ह्यांच्यासोबत अलिप्त राष्ट्रगट चळवळीची निर्मिती केली.

एक हुकुमशहा असला तरीही तितो युगोस्लाव्हियामध्ये व जगात प्रचंड लोकप्रिय होता. त्याचे जनतेला संघटित करण्याचे कौशल्य वाखाणले जाते. त्याच्या धोरणांमुळे युगोस्लाव्हिया देश एकसंध व आर्थिक प्रगतीपथावर राहिला. तितोच्या मृत्यूच्या केवळ १० वर्षांनंतर युगोस्लाव्हियाचे विघटन झाले.

तितोला त्याच्या जीवनामध्ये एकूण ९८ जागतिक व २१ युगोस्लाव्हियन गौरव पुरस्कार व पदे मिळाली होती. भारत सरकारने १९७१ साली तितोला जवाहरलाल नेहरू पुरस्कार बहाल केला होता.

## पुरस्कार
*लीजन ऑफ ऑनर
*निशान-ए-पाकिस्तान
*ऑर्डर ऑफ लेनिन

## बाह्य दुवे
*व्यक्तिचित्र

वर्ग:युगोस्लाव्हियाचे राष्ट्राध्यक्ष
वर्ग:क्रोएशियन व्यक्ती
अंतोनिन द्वोराक

250 px|इवलेसे|
**अंतोनिन लियोपोल्द द्वोराक** (;  - ) हा एक चेक संगीतकार होता. ऑस्ट्रियन साम्राज्याच्या बोहेमिया प्रदेशामध्ये जन्मलेल्या द्वोराकने प्राग येथे संगीताचे शिक्षण घेतले. ग्रामीण कलाकृतींसाठी प्रसिद्ध झालेल्या द्वोराकचे संगीत योहानेस ब्राम्सच्या पसंतीस उतरले होते. त्याने रचलेल्या अनेक सिंफनी जगातील सर्वोत्तम कलाकृतींपैकी मानल्या जातात.

## बाह्य दुवे 
* संपूर्ण माहिती

वर्ग:चेक संगीतकार
बॅफिनचा उपसागर

250 px|इवलेसे|बॅफिनच्या उपसागराचे कॅनडाच्या नकाशावरील स्थान
**बॅफिन** (इनुक्टिटुट: Saknirutiak Imanga, ) हा उत्तर अटलांटिक महासागराचा एक उपसागर आहे. तो कॅनडाच्या नुनाव्हुत प्रदेशामधील बॅफिन बेट व ग्रीनलॅंड ह्यांच्या मध्ये स्थित आहे. इंग्लिश शोधक विल्यम बॅफिन ह्याचे नाव ह्या समुद्राला दिले गेले आहे. बॅफिनचा समुद्र लाब्राडोर समुद्राद्वारे मुख्य अटलांटिक महासागरासोबत तर नारेस सामुद्रधुनीने आर्क्टिक महासागरासोबत जोडला गेला आहे.

येथील पाणी बारमाही गोठलेले असल्यामुळे बॅफिनच्या समुद्रामधून सागरी वाहतूक शक्य नाही.

वर्ग:कॅनडाचा भूगोल
वर्ग:ग्रीनलँड
वर्ग:अटलांटिक महासागर
वर्ग:उपसागरे
२०१४ राष्ट्रकुल खेळात भारत

स्कॉटलंडच्या ग्लासगो शहरामध्ये २३ जुलै ते ३ ऑगस्ट दरम्यान भरवल्या गेलेल्या**२०१४ राष्ट्रकुल खेळांमध्ये** भारत देशाने सहभाग घेतला. भारताने २१५ खेळाडूंचे मोठे पथक पाठवले होते. भारतीय खेळाडूंनी नेटबॉल, रग्बी सेव्हन्स व ट्रायॅथलॉन हे तीन खेळ वगळता इतर सर्व १४ खेळांमध्ये सहभाग घेतला. विकास गौडा पुरुष थाळीफेकीत सुवर्णपदक मिळवून ५६ वर्षांनंतर ॲथलेटिक्समध्ये सुवर्णपदक पटकावणारा पहिला भारतीय ठरला. जोशना चिनप्पा व दीपिका पल्लिकल ह्या दोघींनी स्क्वॉशमधील दुहेरीचे तर पारूपल्ली कश्यपने बॅडमिंटनमधील एकेरीचे सुवर्णपदक मिळवून नवे भारतीय विक्रम प्रस्थापित केले.

## पदक विजेते
| style="text-align:left; vertical-align:top;"|

भा
वर्ग:राष्ट्रकुल खेळात भारत
सिटी ऑफ मँचेस्टर स्टेडियम

**सिटी ऑफ मँचेस्टर स्टेडियम** किंवा **एतिहाद स्टेडियम** हे ग्रेटर मँचेस्टरच्या मँचेस्टर शहरामधील एक फुटबॉल स्टेडियम आहे. हे स्टेडियम मँचेस्टर सिटी एफ.सी. ह्या प्रीमियर लीग मध्ये खेळणाऱ्या क्लबचे स्थान असून ते युनायटेड किंग्डममधील बाराव्या क्रमांकाचे मोठे स्टेडियम आहे.

हे स्टेडियम २००२ राष्ट्रकुल खेळ स्पर्धांसाठी बांधले गेले. राष्ट्रकुल खेळ संपल्यानंतर ह्या मैदानाचे रूपांतर फुटबॉल स्टेडियममध्ये करण्यात आले.

## बाह्य दुवे 
* अधिकृत संकेतस्थळ संकेतस्थळ 

वर्ग:मँचेस्टर
वर्ग:इंग्लंडमधील फुटबॉल मैदाने
टोस्टमास्टर्स इंटरनॅशनल

thumb|भारताचा पहिला हिंदी बोलणारा क्लब, सृजन हिंदी टोस्टमास्टर्स, पुणे

**टोस्टमास्टर्स इंटरनॅशनल** ही एक आंतरराष्ट्रीय संघटना आहे. ती लोकांतील वक्तृत्वशक्ती व नेतृत्वशक्ती वाढवण्याचा प्रयत्न करते. या संघटनेच्या जगभरात हजारो शाखा आहेत. या शाखांमध्ये सदस्य नियमितपणे एकत्र येऊन वक्तृत्वाचा सराव करतात. टोस्टमास्टर्स इंटरनॅशनलची स्थापना १९२४ मध्ये अमेरिकेत झाली. संघटनेच्या महाराष्ट्रासकट इतर भारतात अनेक शाखा आहेत. टोस्टमास्टर्स इंटरनॅशनलचे कार्य इंग्लिशमध्येच असते, परंतु टोस्टमास्टर्स इंटरनॅशनलसारख्या संघटना इतर भाषात तयार होऊ लागल्या आहेत. त्यात चिनी भाषा व जर्मन प्रमुख आहेत. भारतात हिंदी व तमिळमध्ये टोस्टमास्टर्सची संघटना सुरू करण्यात आली आहे. मराठीत अशी संघटना नाही.

वर्ग:आंतरराष्ट्रीय संघटना
ग.रा. कामत

**ग.रा.कामत** (जन्म : चरी-अलिबाग, १२ मार्च १९२३;  - मुंबई, ६ ऑक्टोबर२०१५) हे एक मराठी साहित्यिक व हिंदी-मराठी चित्रपटकथालेखक होते.  त्यांच्या पटकथा खूप गाजल्या.ते मराठी लेखक, समीक्षक आणि इतिहास संशोधक न.र. फाटक यांचे शिष्य होते. कामत हे मौज आणि सत्यकथा या मराठी मासिकाचे संपादकीय काम पहात असत.  **नवसाहित्य** या शब्दाचे जनक म्हणून त्यांची ओळख आहे.

## कौटुंबिक माहिती
अलिबागमधील चरी या गावी १२ मार्च १९२३ रोजी कामत यांचा जन्म झाला. मराठी अभिनेत्री रेखा कामत या त्यांच्या पत्‍नी होत. हे त्यांचे लग्न १९५३ साली झाले. त्यांना माधवी आणि संजीवनी नावाच्या मुली आहेत.

## ग.रा. कामत यांची कथा असलेले मराठी चित्रपट
* कन्यादान
* लाखाची गोष्ट (सहलेखक - ग.दि. माडगूळकर)
* शापित

## ग.रा. कामत यांची कथा/पटकथा असलेले हिंदी चित्रपट
* अनिता (१९६७)
* कच्चे धागे (१९७३)
* काला पानी (१९५८)
* तेरी मॉंग सितारोंसे भर दूॅं (१९८२)
* दो चोर (१९७२)
* दो प्रेमी (१९८०)
* दो बदन (१९६६)
* दो रास्ते (१९६९)
* पुकार (१९८३) 
* बंबई का बाबू,
* बसेरा (१९८१)
* मनचली (१९७३)
* मेरा गॉंव मेरा देश (१९७१)
* मेरा साया (१९६६)
* मैं तुलसी तेरे ऑंगन की (१९७८)

## पुस्तके
* जगदीशचंद्र बोस (चरित्र, इंग्रजी)
* भीष्माचा डोंगर
* रात्र थोडी सोंगं फार (अनुवादित, मूळ जर्मन लेखक - जोसेफ डब्ल्यू मीघर)
* शमानिषाद (संपादित, द.ग. गोडसे आणि म.वि. राजाध्यक्ष यांच्या लेखांचे संकलन)
* The Queen's Necklace (संपादित, मूळ लेखक - लुई फर्नांडिस)

## सन्मान आणि पुरस्कार
* कामत यांची कथा असलेल्या ’शापित’ चित्रपटाला राष्ट्रीय पुरस्कार मिळाला होता. 
* मुंबई दूरदर्शनच्या सह्यादी वाहिनीचा ’सह्यादी जीवनगौैरव पुरस्कार (एप्रिल २०१५)
* झी मराठी या दूरचित्रवाणी वाहिनीचा जीवनगौरव’ पुरस्कार

## संदर्भ आणि नोंदी 
वर्ग:इ.स. १९२३ मधील जन्म
वर्ग:इ.स. २०१५ मधील मृत्यू
वर्ग:मराठी लेखक
मिडवे आंतरराष्ट्रीय विमानतळ

**शिकागो मिडवे आंतरराष्ट्रीय विमानतळ**  अमेरिकेच्या शिकागो शहरातील विमानतळ आहे. ओ'हेर आंतरराष्ट्रीय विमानतळानंतर शिकागोतील दुसऱ्या क्रमांकाचा हा विमानतळ शहराच्या मध्यवर्ती भागापासून फक्त आठ मैलांवर आहे.

साउथवेस्ट एरलाइन्स या विमानतळावरून मोठ्या प्रमाणात वाहतूक करते.

## विमानकंपन्या आणि गंतव्यस्थाने
### सर्वाधिक वर्दळीची गंतव्यस्थाने
### चार्टर सेवा
लेकशोर एक्सप्रेसची उड्डाणे सध्या बंद आहेत.

## संदर्भ आणि नोंदी 
वर्ग:अमेरिकेतील आंतरराष्ट्रीय विमानतळ
वर्ग:शिकागोमधील विमानतळ
मृत्युञ्जयमंत्र

**त्र्यम्बकं यजामहे सुगन्धिं पुष्टिवर्धनम्।उर्वारुकमिव बन्धनात् ।मृत्योर्मुक्षिय मामृतात्।** 
यज्ञातील आहुतींनी सुगन्धित झालेला (सुगन्धिम्) तसेच आरोग्य व समृद्धी वाढवणारा (पुष्टिवर्धनम्) जो त्रिनेत्र (त्र्यम्बकं) रुद्र, त्याच्यासाठी आम्ही यज्ञ करीत आहोत.( यजामहे) एखादी काकडी (उर्वारुकम्) जशी देठापासून सहज तोडावी तसे तू आम्हाला मृत्यूच्या बन्धनातून (मृत्यो:) सोडव पण अमृतत्त्वापासून (अमृतत्त्वात्) मात्र आम्हाला वेगळे करू नको.( मा)

वर्ग:विकिस्रोत
ब्लेस कोंपाओरे

**ब्लेस कोंपाओरे** (;फेब्रुवारी ३, इ.स. १९५१ - ) हा पश्चिम आफ्रिकेमधील बर्किना फासो देशाचा विद्यमान राष्ट्राध्यक्ष आहे. १९८७ साली तत्कालीन अध्यक्ष थॉमस संकरा ह्याची मार्क्सवादी राजवट एका लष्करी बंडाद्वारे उलथवून टाकून कोंपाओरे सत्तेवर आला. तेव्हापासून १९९१, १९९८, २००५ व २०१० सालच्या निवडणुकांमध्ये विजय मिळवून कोंपाओरे सत्तेवर टिकून राहिला आहे.

## हे सुद्धा पहा 
*बुर्किना फासोच्या राष्ट्रप्रमुखांची यादी
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे 
*

वर्ग:बर्किना फासोचे राष्ट्राध्यक्ष
वर्ग:पुरुष चरित्रलेख
एकनाथ केशव ठाकूर

**एकनाथ केशव ठाकूर** (जन्म : म्हापण-वेंगुर्ले तालुका, १५ फेब्रुवारी १९४१;  - ७ ऑगस्ट २०१४) हे सारस्वत बँकेचे अध्यक्ष होते.

एकनाथ ठाकूर एक वर्षाचे असताना त्यांची आईचे तर दोन वर्षाचे असताना त्यांच्या वडिलांचे निधन झाले. आर्थिक परिस्थितीमुळे त्यांच्या भावंडांना जास्त शिक्षण घेता आले नाही. सर्व भावंडांत लहान असलेले एकनाथ जन्मत:च हुशार असल्याने त्यांनी पुढे शिकावे, अशी सर्व भावंडांची इच्छा होती. त्याप्रमाणे कुडाळ गावी राहणाऱ्या मोठया बहिणीच्या घरी शिक्षणासाठी येऊन, कुडाळ हायस्कूलमधून एकनाथ एसएससी परीक्षा उत्तम प्रकारे उत्तीर्ण झाले. पण बहिणीच्या घरची आर्थिक स्थिती चांगली नसल्याने त्यांनी कुडाळमधील दुकानात ९ वर्षे काम केले. कुडाळ हायस्कूलमधील इंग्रजीचे अध्यापक अप्पा आंगचेकर यांच्यामुळे एकनाथ ठाकूर यांना इंग्रजी विषयाची गोडी निर्माण झाली व इंग्रजी विषयाचा सातवीपासूनच त्यांनी विशेष अभ्यास केला. पुढे पुण्याच्या स.प. महाविद्यालयातून प्रामुख्याने इंग्रजी हा विषय घेऊन पुणे विद्यापीठातून बी. ए. पदवी प्राप्त केली. त्यांच्या शालेय शिक्षणासाठी समाजाच्या विद्यावृद्धी संस्थेतून त्यांना अकरावीपर्यंत शिष्यवृत्ती मिळत होती. पदवीपर्यंतचे शिक्षण त्यांनी पुणे शहरात शेतकी खात्यात नोकरी करून पूर्ण केले. त्यानंतर एम.ए. करीत असताना स्टेट बँक ऑफ इंडियाच्या अखिल भारतीय स्तरावरील प्रोबेशनरी ऑफिसर या पदाच्या परीक्षेत नेत्रदीपक यश मिळवून बँकेत १९६६ साली थेट अधिकारी पदावर नियुक्त झाले.

पुढे ते स्टेट बँकेचे सचिव झाले; नंतर अध्यक्ष झाले. भारतीय बँकिंग क्षेत्रातही त्यांच्या नावाचा बोलबाला झाला. आणीबाणीच्या निषेधार्थ त्यांनी स्टेट बँकेचा राजीनामा दिला व मुंबईत दादरला `नॅशनल स्कूल ऑफ बँकिंग’ सुरू केले. या बँकिंग स्कूलच्या महाराष्ट्रात २० शाखा होत्या. त्यांच्या बँकिंग स्कूलमधून शिक्षण घेऊन अनेकजण विविध बँकांमध्ये मोठ्या हुद्यावर नोकरीला लागले. ठाकूर यांच्यातील नेतृत्वगुण आणि त्यांचे कर्तृत्त्व हेरून शिवसेनाप्रमुख बाळ ठाकरे यांनी त्यांना राज्यसभेवर खासदार म्हणून पाठविले. तेथे त्यांनी आपल्या अभ्यासपूर्ण भाषणाने संसद गाजवली. विविध संसदीय समित्यांच्या माध्यमातून अनेक देशांचे दौरे केले. विदेशातील आधुनिक ज्ञानाचा व तंत्रज्ञानाचा उपयोग त्यांनी देशातील बँकांमध्ये सुरू केला. २००१मध्ये एकनाथ ठाकूर यांच्या नेतृत्वाखाली सारस्वत बँकेचे नवे पॅनेल निवडून आले.

(अपूर्ण)

वर्ग:राज्यसभा सदस्य
वर्ग:इ.स. १९४१ मधील जन्म
वर्ग:इ.स. २०१४ मधील मृत्यू
छत्री

छत्री म्हणजे प्राथमिकरित्या ऊन आणि पाऊस यापासून रक्षण करण्यासाठी बनवलेली वस्तू. धातूच्या तारांवर किंवा बांबूच्या कामट्यांवर ताणून बसवलेले कापडआणि कापडावर तेलाचा थर अशी याची रचना असते. मध्यभागी धरण्यास एक दांडा असतो. काही वेळा छत्रीची घडी ही करता येते.छत्रीचा वापर पावसापासून व उन्हापासून संरक्षण व्हावे म्हणून यासाठी केला जातो.

## इतिहास
फार पूर्वी वनस्पतींची कमळाची पाने वापरून छत्री बनवली जात असे. आताच्या  काळात वेगवेगळ्या वस्तूपासून छत्री बनवली जाते . उदा प्लास्टिक .
### चीन
चीनमध्ये ३५०० वर्षांपासून छत्र्या बनवतात. चीनमध्ये छत्रीचा वापर समारंभात व धार्मिक विधीत केला जातो. 
### भारत
भारतात पूर्वीपासून छत्री प्रचलित होती. सामर्थ्य व सार्वभौमत्व याचे ती प्रतीक असे. शिवाजी महाराजांना राज्याभिषेकानंतर छत्रधारी हा किताब बहाल करण्यात आला होता.
### ग्रीस
===रोम====
### थायलंड
## आधुनिक छत्री
### छत्री एक शस्त्र
## प्रकार
छत्रीचे अनेक प्रकार आहेत. इरले- बांबूचे सांगाडे बनवून त्यावर पळस किंवा रुंद पाने लावून आच्छादन बनवतात त्याला इरले असे म्हणतात.

आता अनेक वेगवेगळ्या प्रकारच्या आकाराच्या छत्र्या येतात तसेच आता उलट्या बाजूने उघडणाऱ्या सुधा छत्र्या येतात.

वर्ग:पाऊस
मेण

मेण हे वितळल्यास तेलासारखे चिकट, मऊ, घनरूप, दाब दिला असता दबणारा व द्यावा तो आकार घेणारा, कमी ४५ अंश, तापमानास  द्रवरूप होणारा, पाण्याचा प्रतिकार करणारा आणि ज्याचा पृष्ठभाग घासल्याने चमकतो असा पदार्थ होय.
## प्रकार
नैसार्गिक मेण म्हणजेच झाडापासून, मधमाश्यांनी तयार केलेलं मेण, आणि शेलॅक मेण हे होत. शेलॅक मेण लाखेचा कीटक तयार करतो. मेणाच्या प्रकारात नैसार्गिक आणि कृत्रिम म्हणजेच पेट्रोलियम बेस असे दोन प्रकार असतात. पेट्रोलियम मेण हायड्रोकार्बन पासून बनलेले असते. यास काहीवेळा  पॅंराफिन मेण असे ही म्हणतात.
### वनस्पती मेण
### प्राणीज मेण
## वापर
सफरचंदावर वर निसर्गत:च मेणाचं आवरण असते. फळातील बाष्प निघून जाऊन ती शुष्क होऊ नयेत यासाठी निसर्गत:च ही योजना केलेली असते. पूर्वी छत्रीला मेण लावत असत. मेण हे ज्वालाग्राही असल्याने ते वितळवताना खूप काळजी घ्यावी लागते. मेणबत्तीचा वापर काळजीपुर्वक करावा लागतो. तसेच शिवणाचा दोरा मेण लावलेला असे. यामुळे तो सुई मध्ये ओवणे सोपे होते.
## बाह्य दुवे
* मेण - महाराष्ट्र राज्य मराठी विश्वकोश
वर्ग: मेण
सोव्हिएत संघाचा कम्युनिस्ट पक्ष

200 px|इवलेसे|कम्युनिस्ट पक्षाचे चिन्ह
**सोव्हिएत संघाचा कम्युनिस्ट पक्ष** () हा सोव्हिएत संघ ह्या भूतपूर्व देशामधील एकमेव राजकीय पक्ष होता. १ जानेवारी १९१२ रोजी व्लादिमिर लेनिनने ह्या कम्युनिस्ट पक्षाची स्थापना केली. २९ ऑगस्ट १९९१ रोजी सोव्हिएत संघाच्या विघटनादरम्यान कम्युनिस्ट पक्ष बरखास्त करण्यात आला.

कार्ल मार्क्स व लेनिन ह्यांच्या विचारवादावर आधारित असलेल्या कम्युनिस्ट पक्षाचे सोव्हिएत संघाच्या जवळजवळ सर्व अस्तित्वादरम्यान देशावर संपूर्ण नियंत्रण होते. नियमानुसार पक्षाचा सरचिटणीस सोव्हिएत संघाचा सरकारप्रमुख व राष्ट्रप्रमुख ह्या पदांवर आपोआप नियुक्त होत असे. 

१९८८ सालच्या मिखाईल गोर्बाचेवने आणलेल्या अनेक धोरणांमुळे कम्युनिस्ट पक्षाचा एकछत्री अंमल कमी झाला.

## सरचिटणीसांची यादी
क
वर्ग:कम्युनिस्ट पक्ष
वर्ग:कार्ल मार्क्स
रॉबिन विल्यम्स

**रॉबिन मॅकलॉरिन विल्यम्स** (जुलै २१, इ.स. १९५१ - ऑगस्ट ११, इ.स. २०१४) हा अमेरिकन चित्रपट अभिनेता, निर्माता आणि पटकथाकार होता.

विल्यम्सला गुड विल हंटिंग या चित्रपटासाठी ऑस्कर पारितोषिक देण्यात आले होते.

## चित्रपट
* आर.व्ही. (चित्रपट)
* गुड विल हंटिंग
* मिसेस डाउटफायर
* फ्लबर

वर्ग:ऑस्कर पुरस्कार विजेते सहाय्यक अभिनेते‎
वर्ग:इ.स. १९५१ मधील जन्म
वर्ग:इ.स. २०१४ मधील मृत्यू
गिरिराज किशोर

**आचार्य गिरिराज किशोर** (४ फेब्रुवारी, इ.स. १९२०:मिसौली, एटा जिल्हा, उत्तर प्रदेश, भारत - १३ जुलै, इ.स. २०१४) विश्‍व हिंदू परिषदेचे मार्गदर्शक होते. त्यांचा जन्म उत्तरप्रदेशातील एटा जिल्ह्याच्या मिसौली नावाच्या छोट्या गावात झाला. त्यांनी अलीगढ येथून शिक्षण घेतले.

## कार्य
नंतर आग्रा येथे वास्तव्यास असतानाच संघाचे प्रचारक दीनदयाल आणि भव जुगादे यांच्या संपर्कात आले. देशप्रेमाच्या विचारांनी ते भारले. राष्ट्रीय स्वयंसेवक संघाच्या विचारांनी प्रेरित होऊन स्वयंसेवक झाले. 
काही काळानंतर प्रचारक म्हणून काम करू लागले. त्यांनी मैनपुरी, आग्रा, भरतपूर, धौलपूर येथे काम केले. १९४८ साली संघावर विनाकारण बंदी घातली गेली. यामध्ये त्यांनाही गोवले गेले. ते बनारसच्या कारागृहात १३ महिने बंदिस्त राहिले. याकाळात त्यांना उच्च शिक्षणाची गोडी वाटली. त्यांनी बी.ए. व नंतर इतिहास, हिंदी व राज्यशास्त्र या विषयांत एम.ए. केले. १९४९ ते १९५८ पर्यंत त्यांनी ओरिसा राज्यात प्रचारक म्हणून काम केले. काही काळानंतर त्यांनी मध्यप्रदेशातील भिंड जिल्ह्यातील अडोखर महाविद्यालयाचे प्राचार्य म्हणूनही काम केले. काही काळातच त्यांच्यातला कार्यकर्ता जागा झाला व अ. भा. विद्यार्थी परिषदेचे राष्ट्रीय उपाध्यक्ष आणि नंतर संघटन मंत्री या पदांवर ते कार्य करू लागले. नंतर त्यांनी राजस्थानला हेच कार्य केले. 

### मीनाक्षीपुरमचे धर्मांतर
१९७९ साली मीनाक्षीपुरम येथील तीन हजार हिंदूंचे मुसलमानांनी धर्मांतर करण्याचा प्रयत्न केला. यामुळे इंदिरा गांधी अस्वस्थ झाल्या व त्यांनी संघाची मदत मागितली. यावेळी विराट हिंदू समाज नावाच्या संस्थेची स्थापना केली गेली. संघाच्या वतीने अशोक सिंघल आणि आचार्य गिरिराज किशोर यांनी याचे नेतृत्व केले. हिंदूंना परत धर्मात आणले.

१९८३ साली एकात्मता यात्रेचे नियोजन त्यांनी केले. 

पुढे त्यांनी खालील कामे केली.:
* संस्कृती रक्षा योजना -स्थापना
* द्वितीय एकात्मता यज्ञ यात्रा 
* राम जानकी यात्रा 
* रामशिला पूजन 
* राम ज्योती अभियान 
* रामंदिराचा शिलान्यास 

## आतरराष्ट्रीय एकात्मता
इंग्लंड, हॉलंड, बेल्जियम, फ्रान्स, स्पेन, जर्मनी, रशिया, नॉर्वे, स्वीडन, डेन्मार्क, इटली, मॉरिशस, मोरोक्को, गयाना, नैरोबी, श्रीलंका, नेपाळ, भूतान, सिंगापूर, जपान, थायलंड आदी देशांना भेटी देऊन तेथील हिंदूंना एकत्र आणण्याचा प्रयत्न केला. 

## वैज्ञानिक दृष्टी
त्यांच्या इच्छेनुसार त्यांचे नेत्र आणि त्यांचा देह वैद्यकीय महाविद्यालयाला दान करण्यात आला.

## पुरस्कार
* आचार्य गिरिराज किशोर यांना भारत सरकारने इ.स. २००७मध्ये साहित्य आणि शिक्षण यांतील कार्यासाठी पद्मश्री हा पुरस्कार दिला.

## हे सुद्धा पहा
* अखिल भारतीय विद्यार्थी परिषद
* विश्व हिंदू परिषद
* राष्ट्रीय स्वयंसेवक संघ

## बाह्य दुवे
* गिरिराज किशोर 
* ठसा - आचार्य गिरिराज किशोर

वर्ग:राष्ट्रीय स्वयंसेवक संघ
वर्ग:विश्व हिंदू परिषद
वर्ग:हिंदू नेते
वर्ग:इ.स. १९२० मधील जन्म
वर्ग:इ.स. २०१४ मधील मृत्यू
वर्ग:पद्मश्री पुरस्कारविजेते
वर्ग:पुरुष चरित्रलेख
बेनिनचा ध्वज

**बेनिन** देशाच्या ध्वजामध्ये डाव्या बाजूला एक हिरव्या रंगाचा उभा पट्टा तर उजव्या बाजूला पिवळ्या व लाल रंगांचे आडवे पट्टे आहेत.

## हे सुद्धा पहा
*जगातील देशांचे ध्वज

वर्ग:देशानुसार ध्वज
ध्वज
यायी बोनी

**यायी बोनी** (फ्रेंच: Thomas Yayi Boni;  १ जुलै १९५२) हा पश्चिम आफ्रिकेतील बेनिन देशाचा विद्यमान राष्ट्राध्यक्ष आहे. २००६ साली सत्तेवर आलेल्या बोनीने २०११ सालची अध्यक्षीय निवडणुक पुन्हा जिंकून अध्यक्षपद राखले. तो जानेवारी २०१२ ते जानेवारी २०१३ दरम्यान आफ्रिकन संघाचा चेरमन होता.

## हे सुद्धा पहा
*जगातील देशांच्या राष्ट्रप्रमुख व सरकारप्रमुखांची यादी

## बाह्य दुवे
*अधिकृत संकेतस्थळ 

वर्ग:बेनिनचे राष्ट्राध्यक्ष
वर्ग:पुरुष चरित्रलेख
स्पीक, मेमरी

स्पीक, मेमरी व्लादिमिर व्लादिमिरोविच नाबोकोव्ह या रशियन-अमेरिकन लेखकाची आत्मकथा आहे. ’माँडर्न लायब्ररी’त उल्लेख केलेल्या १०० सर्वोत्कृष्ट कादंबऱ्यांमध्ये नाबोकोव्हची आत्मकथा ही आठव्या क्रमांकावर आहे. 
हे पुस्तक त्यांच्या पत्नी, व्हेराला समर्पित आहे. 
## स्वरूप
पहिल्या बारा अध्यायात पूर्व क्रांतिकारक सेंट पीटर्सबर्ग राहणाऱ्या खानदानी कुटुंबात आणि त्यांच्या देशातील इस्टेट त्याच्या तारुण्याच्या आठवणींचे वर्णन असे आहे. १९४० मध्ये अमेरिका येथे जाण्यासाठी त्याचा देशत्याग होईपर्यंत १९०३ पासून त्याचे जीवन उलगडले आहे. 
लेखन पद्धतीची वैशिष्ट्ये, वर्णनाचे बारकावे आणि शैलीदारपणा ही नाबोकोव्हच्या कामाची सर्वोत्तम खासियत होती.

वर्ग:इंग्लिश साहित्य
वर्ग:व्लादिमिर नाबोकोव्ह
वर्ग:आत्मचरित्रे
मणके

इवलेसे|मणके - रचना
पृष्ठवंशीय प्राण्यांच्या पाठीच्या कणास्तंभातील प्रत्येक हाडाला मणका म्हणतात. हे हाड एक जटिल संरचना आणि काही काचेसारख्या कूर्चापासून बनलेले आहे. मणक्याचे स्वरूप प्राण्याच्या प्रजाती व पाठीच्या क्षेत्रानुसार बदलते. एका मणक्याच्या हाडात अनेक जटिल संरचना आहेत. सर्व मणक्यांच्या एकत्रित माळेला कणा असे म्हणतात. मणक्यांच्या एकमेकात अडकणारी रचना प्राण्याच्या पाठीला शक्ती आणि लवचीकता देते.
 
मणक्याचा आकार तो पाठीच्या कण्यात कोठे आहे यावर ठरतो.. सहपृष्ठवंशीय प्रजातींमध्ये मणक्यांचे प्रकार बरेचसे एकसारखे असतात.

वर्ग:शरीरशास्त्र
वर्ग:वैद्यकशास्त्र
कूर्चा

[इवलेसे|[सुक्ष्मदर्शक|सुक्ष्मदर्शकातून दिसणारी कूर्चा]]
कूर्चा ही दोन हाडांच्या किंवा सांध्यांच्या मध्ये असलेली एक गादी (ऊती) होय. याला कास्थी असेही म्हणतात. ही पृष्ठवंशीय प्राण्यांमध्ये हाडांप्रमाणे शरीराला आधार देणारी संयोजी ऊती आहे. हे भाग अत्यंत मऊ अशा रेषामय आवरणाने बनलेले असतात. कान व नाक यांचा काही भाग कूर्चेचा बनलेला असतो. या कूर्चा सांध्यांना सोयीस्कर बनवण्यासाठी हलविण्यासाठी मदत करते. ही हाडांचे रक्षण करते. ही बहुदा चेतारज्जू यांना जोडलेली असते. गुडघा याच्या वाटीवरील कूर्चा झिजल्यास अतिशय त्रास होतो. तसेच मानेतील कूर्चा झिजल्यास स्पॉंडिलायटिस नावाचा विकार होतो. कूर्चेचे नुकसान झाल्यास हाडे एकमेकांवर घासून संधिवाताचा त्रास होतो. त्यांची झीज भरून येण्यासाठी प्रथिने आवश्यक असतात. यांची झीज अतिशय हळू भरून येते. म्हणून यांच्याशी संबंधित विकार दीर्घ असतात. कूर्चा रोपण करता येते परंतु हे अतिशय जटील क्रिया आहे. कूर्चा ही घनरूप गर्भ वाढत असताना मेझोडर्मपासून निर्मित संयोजक पेशीजाल मेदयुक्त पासून स्थापना करण्याची प्रक्रिया आहे.
कुर्चांमध्ये रक्तप्रवाह त्वचेच्या मानाने थोडा कमी असल्यानं किंवा नसल्याने हे भाग थंडीमुळे लगेच गार पडतात. म्हणून आपले कान व नाक गार पडते. कूर्चा क्ष किरण शोषत नाहीत. 
## बाह्य दुवे
* कूर्चा - मराठी विश्वकोश

वर्ग:शरीरशास्त्र
वर्ग:वैद्यकशास्त्र
अश्विनी कुमार

**अश्विनी कुमार** हे एक भारतीय राजकारणी आणि वकील आहेत. यांनी पूर्वी संसदेचे सदस्य म्हणून काम पाहिले होते, राज्यसभेचे सदस्य पंजाब राज्याचे प्रतिनिधित्व करत होते. त्यांनी केंद्रीय कायदा व न्याय मंत्री, औद्योगिक धोरण आणि प्रोत्साहन विभाग आणि वाणिज्य आणि उद्योग मंत्रालयात, केंद्रीय राज्यमंत्री म्हणून काम केले.

## संदर्भ
वर्ग:इ.स. १९५२ मधील जन्म
वर्ग:राज्यसभा सदस्य
वर्ग:भारतीय राष्ट्रीय काँग्रेस पक्षातील राजकारणी 
वर्ग:भारतीय कायदामंत्री 
वर्ग:भारतीय राजकारणी 
वर्ग:पुरुष चरित्रलेख
आय हेट लव्ह स्टोरीज

**आय हेट लव्ह स्टोरीज** हा २०१० साली प्रदर्शित झालेला एक हिंदी विनोदी प्रणयपट आहे. इमरान खान व सोनम कपूर ह्यांच्या प्रमुख भूमिका असलेला हा चित्रपट तिकिट खिडकीवर यशस्वी ठरला.

## बाह्य दुवे
* 

वर्ग:इ.स. २०१० मधील हिंदी चित्रपट
ब्रेक के बाद

**ब्रेक के बाद** हा इमरान खान व दीपिका पडुकोण या दोघांचा एकत्रित सिनेमा आहे.

वर्ग:इ.स. २०१० मधील हिंदी चित्रपट
माथियू केरेकू

**माथियू केरेकू** (फ्रेंच: Mathieu Kérékou;  २ सप्टेंबर १९३३) हा पश्चिम आफ्रिकेतील बेनिन देशाचा माजी राष्ट्राध्यक्ष आहे. केरेकू १९७२ ते १९९१ व १९९६ ते २००६ ह्या दोन वेळेंना राष्ट्रप्रमुख होता. केरेकूच्या नेतृत्वाखाली १९७५ ते १९९० दरम्यान बेनिन देश मार्क्सवादी--लेनिनी *बेनिनचे जनतेचे प्रजासत्ताक* ह्या नावाने ओळखला जात असे. १९९० सालच्या क्रांतीनंतर १९९१ साली केरेकुला सत्तेवरून पायउतार व्हावे लागले परंतु १९९६ सालची निवडणुक जिंकुन तो पुन्हा राष्ट्राध्यक्षपदावर आला.

वर्ग:बेनिनचे राष्ट्राध्यक्ष
वर्ग:इ.स. २०१५ मधील मृत्यू
वर्ग:पुरुष चरित्रलेख